बाक्सा, 17 मार्च 2020: BPF दोलोनिफ्राय गोदानै बिजाथि महरै साइख’जानानै गोजोननाय फोरमायदों रंजाखुंगुर बसुमतारीया । जानोगोनां आसाम बिधान सभा बिसाइखथिखौ नोजोर लाखिनानै बाक्सा जिल्लानि 58 नं तामुलपुर बिधान सभा बियाबाव BPF दोलोनिफ्राय रंजाखुंगुर (रामदास ) बसुमतारीखौ बिजाथि मोननो हानानै तामुलपुरनि राइजो राजाफोरजों लोगोसे बिजाथि महरै साइख’जानाय रंजाखुंगुर बसुमतारियाबो मिरु BPF दोलोनि आफादगिरि हाग्रामा महिलारिनिसिम गोजोननाय फोरमायहरदों । लोगोसे थांनाय 15 बोसोराव बारग’ MLA जानानै थांनाय इमानुवेल मोसाहारिआ बियाबनि जेंना जेंसि सुस्रांयालासिनो आरो जेबो जौगानायनि मावाखैमोन ओरैनो गावखौनो लिदार महरैनो साननानै थाबाय थादोंमोन नाथाय दिनै बैफोर खामानिफोरखौ आबुंङै मावफुंनो थाखाय थिरांथा लादों होन्ना BPF दोलो निफ्राय बिजाथि महरै साइखजानाय रंजाखुंगुर बसुमतारीआ बुंथियो। गाबोन 18 मार्च खालारखालि बाक्सा जिल्ला बेंगिरिनि आखायाव गावनि बिजाथिनि फोरमानलाइखौ गथाइगोन होननानै खौरांगिरिनि गेजेरजों फोरमायदों । जानोगोनां बिसायखथियाव देरहानाया रोखा जाबाय आरो रावबो दोलोनि बिजाथियानो हेंथा खालामनो हानाय नंआ होनना बुंथिबावो रंजाखुंगुर बसुमतारीआ ।